b'\n_START_ARTICLE_\nMartin Scorsese Presents the Blues: Jimi Hendrix\n_START_SECTION_\nO albumu\n_START_PARAGRAPH_\nKompilacija je dio serijala Martina Scorsesea posve\xc4\x87enog povijesti blues glazbe. U svakoj od sedam epizoda redatelj istra\xc5\xbeuje razli\xc4\x8dite faze u razvoju bluesa. Serije su originalno emitirane u Sjedinjenim Ameri\xc4\x8dkim Dr\xc5\xbeavama od strane televizijske ku\xc4\x87e PBS._NEWLINE_Kompilacija sadr\xc5\xbei Hendrixova dva prethodno neobjavljena nastupa uklju\xc4\x8duju\xc4\x87i i pjesmu "Georgia Blues" (snimljenu  19. o\xc5\xbeujka 1969. u New York\'s Record Plant studiju). Ove neobjavljene pjesme prethodno je snimio saksofonist Lonnie Youngblood kada se 1963. godine pridru\xc5\xbeio Hendrixu u studiju. Me\xc4\x91u prethodno neobjavljeni snimkama nalazi se i pjesma "Blue Window" koja je snimljena u o\xc5\xbeujku 1969. godine u Merkur studiju u New Yorku. Pjesmu izvode Buddy Miles na bubnjevima, Duane Hitchings na orguljama, Bill Rich na bas-gitari te brass sekcija Tobie Wynn, James Tatum, Bobby Rock, Pete Carter i Tom Hall poznatiji kao Khalil Shaheed._NEWLINE_Pjesme "Red House" i "Voodoo Chile" Hendrixov su za\xc5\xa1titni znak te im je naglaska stavljen na dionice koje su na prethodnim izdanjima bile manjim dijelom zapostavljene. "Come On (Let the Good Times Roll)" (cover od ameri\xc4\x8dkog glazbenika Earla Kinga), jedina je na kompilaciji koja je snimljena u vrijeme dok je Hendrix jo\xc5\xa1 bio \xc5\xbeiv (album Electric Ladyland)._NEWLINE_Kompilacija je privukla ve\xc4\x87u pa\xc5\xbenju Hendrixovih kolekcionara, pogotovo iz razloga \xc5\xa1to se na njoj nalaze dvije prethodno neobjavljene pjesme, "Georgia Blues" (koja uklju\xc4\x8duje saksofonistu Lonnie Youngblood) i "Blue Window". Glazbeni suradnici na kompilaciji su Steve Winwood, Stephen Stills, Buddy Miles, Billy Cox i the Experienci.'